aké vyšetrenia potrebujem pred operáciou?
všetky potrebné doplňujúce vyšetrenia sú pacientke oznámené po dohodnutí typu a termínu operácie. ide o vyšetrenia krvi, krvného obrazu, zrážanlivosti krvi, vnútorného prostredia, ekg, interné predoperačné vyšetrenie, anesteziologické predoperačné vyšetrenie, v závislosti na druhu a zložitosti operačného výkonu.
estetické operácie sa robia počas celého roka. na niektorých pracoviskách redukujú počet operácii v letných mesiacoch. podstatná nie je ani tak časť roka ako obdobie, ktoré si vyberie pacient. najlepšie je si vybrať čas, kedy má pacientka voľnejší režim v práci a môže si zobrať dovolenku. v procese prípravy na operáciu je vhodná, kľudná, uvoľnená atmosféra, dostatok času na premyslenie si výkonu, dostatok času na konzultácie s chirurgom. pacientka prichádza na operáciu poučená, vie čo ju čaká a vie ako sa postaviť k jednotlivým postupom počas liečby. v pooperačnom období po prepustení z operácie má dostatok času pre samú seba, bez stresu, fajčenia a nedostatku spánku. takéto obdobie je ideálne pre hojenie rany  
a pre celkový výsledok nášho snaženia.